Aπεικονίσεις του Ηρώδη του Μέγα στον πολιτισμό

Αυτή η σελίδα παραθέτει πολιτιστικές απεικονίσεις του Ηρώδη του Μέγα, ομαδοποιημένες κατά σειρά και ταξινομημένες κατά χρονολογία.
μικρογραφία|Το συμπόσιο του Ηρώδη, ανάγλυφο του Ντονατέλο (1427), από το Βαπτιστήριο του Αγίου Ιωάννου στη Σιένα

 Τέχνη και λογοτεχνία 

 Θεατρικά έργα 

 Ο Ηρώδης εμφανίζεται σε μερικούς κύκλους μυστηρίων, όπως το Ηρώδης ο Μέγας, όπου παρουσιαζόταν ως υπερβολικά κακός. Οι μεσαιωνικές δραματικές απεικονίσεις του Ηρώδη ενδέχεται να επηρέασαν και την απεικόνιση του Μάκβεθ, βασιλιά της Σκωτίας στο Μάκβεθ του Ουίλιαμ Σαίξπηρ. 
 Απεικονίσεις σαν τις παραπάνω διατηρούνταν στη λαϊκή μνήμη την εποχή του Σαίξπηρ, γιατί ο Άμλετ αναφέρει τον Ηρώδη στη δεύτερη σκηνή της τρίτης πράξης του έργου. David Staines, 'To Out-Herod Herod: The Development of a Dramatic Character', Comparative Drama, 10.1 (spring 1976), 29-53, 
 Με τη σειρά της, η ατάκα του Άμλετ αναφέρεται σε σχέση με τον πρίγκιπα Πρόσπερο στο διήγημα «Η μάσκα του κόκκινου θανάτου» του Έντγκαρ Άλαν Πόε. 

μικρογραφία|Ο εορτασμός του Ηρώδη (περ. 1600-1640), λάδι σε μουσαμά του Πέτερ Πάουλ Ρούμπενς

 Γλυπτική και ζωγραφική 
Ο Ηρώδης εμφανίζεται, μεταξύ άλλων στα παρακάτω έργα τέχνης:

 Το συμπόσιο του Ηρώδη του Ντονατέλο (1427)
 Ο εορτασμός του Ηρώδη του Πέτερ Πάουλ Ρούμπενς (περ. 1600-1640)

 Κινηματογράφος και τηλεόραση 

 Κινηματογράφος 

 Η πρώτη εμφάνιση του χαρακτήρα του Ηρώδη στον κινηματογράφο έγινε στην αμερικανική βωβή ταινία From the Manger to the Cross (1912) του Σίντνεϊ Όλκοτ με τον Τζορτζ Κέλογκ στον ομώνυμο ρόλο.
 Στην αμερικανική ταινία του 1934 Κλεοπάτρα (Cleopatra) σε σκηνοθεσία Σέσιλ Ντε Μιλ, τον ρόλο του Ηρώδη του Μέγα ερμηνεύει ο Τζόζεφ Σίλντκραουτ. 
 Στο αμερικανικό βιβλικό δράμα του 2006 Η ιστορία της γέννησης (The Nativity Story) σε σκηνοθεσία της Κάθριν Χάρντγουικ, ο Ηρώδης ο Μέγας ενσαρκώνεται από τον Σιάραν Χιντς. 
 Ο Έντμουντ Πέρντομ ενσαρκώνει τον Ηρώδη στην ιταλική ταινία Ηρώδης ο μέγας (Erode il grande, 1959) του Βίκτορ Τουργιάνσκι.
 Στην αμερικανική ταινία Ο βασιλεύς των βασιλέων (King of Kings, 1961) του Νίκολας Ρέι, ο Ηρώδης είναι ο Γκρεγκουάρ Ασλάν.
 Το κατά Ματθαίον Ευαγγέλιο (Il vangelo secondo Matteo, 1964) ιταλική ταινία του Πιερ Πάολο Παζολίνι παρουσιάζει τον Αμέριγκο Μπεβιλάκουα ως Ηρώδη.
 Η ωραιότερη ιστορία του κόσμου (The Greatest Story Ever Told, 1965) είναι μια αμερικανική ταινία του Τζορτζ Στίβενς με τον Κλοντ Ρέινς στον ρόλο του Ηρώδη.
 Τη φωνή του Ηρώδη του Μέγα στην αμερικανική ταινία ανιμέισον του 2017 Το αστέρι των Χριστουγέννων (The Star) δίνει ο Κρίστοφερ Πλάμερ. Στην ελληνική μεταγλώττιση, η φωνή ήταν του Γιάννη Στεφόπουλου. 

 Τηλεόραση 

 Στην ιταλοβρετανική τηλεοπτική μίνι σειρά Ο Ιησούς από τη Ναζαρέτ (Jesus of Nazareth) του 1977 σκηνοθεσίας Φράνκο Τζεφιρέλι, ο Ηρώδης ο Μέγας ενσαρκώθηκε από τον Πίτερ Ουστίνοφ.
 Μαρία, μητέρα του Ιησού (Mary, Mother of Jesus, 1999), βιβλική δραματική τηλεταινία με τον Χάιγουελ Μπένετ ως Ηρώδη. 
 Στη σειρά Ρώμη (Rome, 2007), ο Ηρώδης εμφανίζεται στο επεισόδιο 19 με τη μορφή του Ρενέ Ζάγκερ. 
 Στο επεισόδιο 3 της σειράς Η Βίβλος (The Bible, 2013) ο Σαμ Ντάγκλας ενσαρκώνει τον Ηρώδη τον Μέγα. 

 Παραπομπές 

Κατηγορία:Βίβλος στην τέχνη και τον πολιτισμό